Ympäristöministeriö

kirjaamo.ym@ymparisto.fi

Viite Lausuntopyyntö ympäristöministeriöltä 18.3.2016

Lausunto Suomen Ramsar-kosteikkotoimintaohjelmasta 2016-2020

Ympäristöministeriö on pyytänyt 18.3.2016 lausuntoa Suomen Ramsar-kosteikko-toimintaohjelmasta 2016-2020.

**Pirkanmaan ELY -keskuksen lausunto**

Pirkanmaan ELY-keskus pitää kosteikkojen suojelua ja hoitoa erittäin tärkeänä luonnon monimuotoisuuden säilymisen turvaamiseksi. Esitetyt toimenpiteet ovat tarkoituksenmukaisia ja monipuolisia. Pirkanmaan ELY-keskus osallistuu mielellään aktiivisesti toimialaansa kuuluvien toimenpiteiden toteuttamiseen käytettävissä olevien resurssien puitteissa.

Ohjelmassa esitettyyn kosteikkojen suojelun ja kestävän käytön SWOT-analyysiin ELY-keskus ehdottaa joitakin tarkennuksia. Analyysin mahdollisuuksissa esitetty turvetuotannon turvaaminen on ristiriidassa kosteikkojen suojelun ja kestävän käytön kanssa. SWOT-analyysin mahdollisuuksissa ja uhissa on mainittu soidensuojelun täydennysehdotus, joka lopulta kattoi vain valtion hallinnassa olevia suoalueita. Mahdollisuuksissa ja uhissa olisi hyvä mainita myös soidensuojelutyöryhmän valta-kunnallisesti arvokkaiksi suoalueiksi luokittelemien suoalueiden vapaaehtoisen suojelun toteutus.

Yhdyskunnat ja luonto-

yksikön päällikkö Mari Rajala

Ylitarkastaja Marja-Liisa Pitkänen